CELEX: 62012TN0066
Language: bg
Date: 2012-02-13 00:00:00
Title: Дело T-66/12: Жалба, подадена на 13 февруари 2012 г. — Sedghi и Azizi/Съвет

14.4.2012   
            
            
               BG
            
            
               Официален вестник на Европейския съюз
            
            
               C 109/24
            
         Жалба, подадена на 13 февруари 2012 г. — Sedghi и Azizi/Съвет
   (Дело T-66/12)
   2012/C 109/52
   Език на производството: английски
   
      Страни
   
   
      Жалбоподатели: Ali Sedghi (Техеран, Иран) и Ahmad Azizi (Лондон, Обединено кралство) (представители: S. Gadhia и S. Ashley, Solicitors, D. Wyatt, QC (Queen’s Counsel) и M. Lester, Barrister)
   
      Ответник: Съвет на Европейския съюз
   
      Искания на жалбоподателите:
   
   Жалбоподателите искат от Общия съд:
   
               —
            
            
               да отмени Решение 2011/783/ОВППС на Съвета от 1 декември 2011 година за изменение на Решение 2010/413/ОВППС относно ограничителни мерки срещу Иран (ОВ L 319, 2011 г., стр. 71) и Регламент за изпълнение (ЕС) № 1245/2011 на Съвета от 1 декември 2011 година за прилагане на Регламент (ЕС) № 961/2010 относно ограничителни мерки срещу Иран (ОВ L 319, 2011 г., стр. 11) в частите, засягащи жалбоподателите, като решението влезе незабавно в сила;
            
         
               —
            
            
               да постанови, че член 19, параграф 1, буква б) и член 20, параграф 1, буква б) от Решение 2010/413/ОВППС, както и член 16, параграф 2 от Регламент (ЕС) № 961/2010 на Съвета не са приложими по отношение на втория жалбоподател;
            
         
               —
            
            
               да осъди ответника да заплати съдебните разноски.
            
         
      Правни основания и основни доводи
   
   В подкрепа на жалбата си жалбоподателите излагат две правни основания.
   
               1.
            
            
               Първото правно основание е изведено от
               
                           —
                        
                        
                           обстоятелството, че нито един от правните критерии за включването на жалбоподателите в списъка не бил изпълнен и че то било лишено от правно и фактическо основание; Съветът допуснал явна грешка в преценката като приел, че включването в списъка на жалбоподателите е обосновано;
                        
                     
         
               2.
            
            
               Второто правно основание е изведено от
               
                           —
                        
                        
                           обстоятелството, че оспорваните решение и регламент налагали необосновани и несъразмерни ограничения на основните права на жалбоподателите;
                        
                     
         В допълнение вторият жалбоподател изтъква следните две правни основания, изведени от:
   
               —
            
            
               обстоятелството, че оспорваните решение и регламент представляват необосновано и несъразмерно ограничение на правото му на свободно движение в рамките на Европейския съюз и
            
         
               —
            
            
               Съветът не разполагал с компетентност да включи втория жалбоподател в приложното поле на Обща външна политика и политика на сигурност, тъй като ставало въпрос за положение, което е чисто вътрешно за Европейския съюз.